མི་ཁ་ཤས་ཀྱི་མི་ཚེ་སྐྱེལ་སྟངས་དེ་རྒྱས་སྤྲོས་ཆེ་དྲགས་ཀྱི་ཡོད།རྐུ་འཁྱེར་དང་།བཤུ་གཞོག།མགོ་སྐོར་བསླུ་བྲིད་མ་བཏང་བའི་ཐོག་ནས་ཁོང་ཚོར་དངུལ་མང་པོ་ཞིག་ཡོད་པ་རེད།ཁོང་ཚོ་རང་ཉིད་ཀྱི་ཁེ་ཕན་ལ་བསམ་བློ་བཏང་ན།ཁོང་ཚོའི་དངུལ་སྒྲུབ་ཚུལ་དེ་བཟང་སྤྱོད་དང་མི་མཐུན་པའི་སྐྱོན་གང་ཡང་མེད།འོན་ཀྱང།གཞན་གྱི་ཁེ་ཕན་ཐོག་ལ་བསམ་བློ་བཏང་ན།ཁོང་ཚོ་སོ་སོར་ལྟོས་ན་སྐྱོན་གང་ཡང་མེད་ནའང།བཟང་སྤྱོད་ཀྱི་ཐོག་ནས་གཞན་བཀྲེས་སྐོམ་གྱིས་མནར་བ་དེ་ཡག་པོ་ཞིག་མིན།གལ་ཏེ་མི་ཚང་མར་རྒྱས་སྤྲོས་ཆེན་པོའི་མི་ཚེ་སྐྱེལ་སྟངས་མཉམ་པ་ཞིག་ཡོད་ན་འགྲིག་པ་རེད།འོན་ཀྱང་དེ་ལྟར་མ་བྱུང་བར་དུ་ཆོག་ཤེས་ཆེ་བ་བྱེད་པ་དེ་མི་ཚེ་སྐྱེལ་སྟངས་ལེགས་པ་ཡིན།ངོས་ནས་ཉི་ཧོང་དང་ཨ་རི་ལ་སོགས་པ་དེ་མིན་གྱི་སྤྱི་ཚོགས་ཕྱུག་པོ་མང་པོའི་ནང་ཉམས་མྱོང་བྱུང་བ་བཞིན་མི་ཚེ་སྐྱེལ་སྟངས་ལ་ལེགས་བཅོས་འགའ་ཞིག་དགོས་ཀྱི་འདུག